…. Napirendi pont: Előterjesztés Baracs Község Önkormányzata Képviselő-testülete 2018. október 18-án  tartandó ülésére.

Tisztelt Képviselő-testület! 

A Belügyminisztérium a téli rezsicsökkentés kiterjesztése érdekében a települési önkormányzatok 2017. évi szociális célú tüzelőanyag vásárlásához kapcsolódó kiegészítő támogatása keretében Baracs Község Önkormányzata 102 q barnakőszén, összesen   323.850,-Ft vissza nem térítendő támogatásban részesült,

Barnakőszén támogatás mértéke: 2 500 Ft/q +áfa. A támogatás felhasználásának feltétele, hogy a támogatáson felül az önkormányzat 500 Ft/q + áfa mértékű önrészt vállaljon, valamint a kiszállítást ingyenesen biztosítsa. 

Az ORMOSSZÉN Zrt. ajánlata szerint a pályázati paramétereknek megfelelő DIÓ SZÉN forgalmazásával foglalkoznak, melynek ára 3 000 Ft/ q +áfa. A szén 25 kg-os zsákos, 1 tonna/raklap kiszerelésben kerül forgalmazásra, melynek szállítási költsége 5.000,-Ft/raklap. 

A 2017. évi jogosultsági feltételekről és az igénylés módjáról rendelkező önkormányzati rendelet 2018. június 30-án hatályát vesztette. 

Baracs Község Önkormányzata a 2018. évi tüzifa pályázatára a BMÖGF/69-58/2018.  számú belügyminiszteri támogatói okiratban 167 erdei köbméter keménylombos tüzifa, azaz 2.969.260,-Ft vissza nem térítendő támogatásban részesült. 

[bookmark: _GoBack]A támogatásból vásárolt tüzifát, illetve szenet 2019. február 15. napjáig kell kiosztani a rászorulók részére. 

A kedvezményezettnek a szociális rászorultság és a 2018. évi igénylés részletes feltételeit – legkésőbb a tüzelőanyag megvásárlását követő 10. napon hatályba lépő – rendeletben kell szabályoznia.

Baracs, 2018. október 15. 

